**KONTULAN ALUE / 2025**

**SÄÄNTÖMÄÄRÄINEN ASUKKAIDEN KOKOUS**

**Aika** keskiviikko 17.9.2025 klo 17.30

**Paikka** Hekantie 1, B-portaan kerhohuone

**Kutsutut** kaikki kohteessa vakituisesti asuvat asukkaat, liikehuoneiston edustajat  
isännöitsijä Saara Karhu sekä Aluetoimikunnan puheenjohtaja Tellervo Teräväinen

**PÖYTÄKIRJA**

1. **Kokouksen avaus**

Asukastoimikunnan puheenjohtaja Pekka Ponteva avasi kokouksen klo 17.30.

1. **Kokouksen järjestäytyminen**

* **Kokouksen läsnäolijoiden kirjaaminen ja äänivaltaisten toteaminen.**

Isännöitsijä Karhu totesi läsnäolijat ja äänivaltaiset asukasluettelosta. Paikalla 10 asukasta, isännöitsijä Karhu sekä Aluetoimikunnan puheenjohtaja Teräväinen.

(erillinen läsnäololista pöytäkirjan liitteenä)

* **Kokouksen laillisuuden ja päätösvaltaisuuden toteaminen sekä tarvittaessa läsnäolo- ja puheoikeuden myöntäminen**

Kokous todettiin laillisesti koolle kutsutuksi ja päätösvaltaiseksi. Kutsu jaettu 3.9.2025.  
Myönnetään läsnäolo -ja puheoikeus isännöitsijä Karhulle ja aluetoimikunnan puheenjohtaja Teräväiselle.

* **Puheenjohtajan ja sihteerin valinta**

Kokouksen puheenjohtajaksi valittiin Pekka Ponteva ja sihteeriksi valittiin isännöitsijä Saara Karhu.

* **Kokouksen pöytäkirjan tarkastajien (2) ja ääntenlaskijoiden (2) valinta**

Pöytäkirjantarkastajiksi valittiin Sirkka Siviä ja Sami Samuli. Päätettiin, että pöytäkirjantarkastajat toimivat tarvittaessa myös ääntenlaskijoina.

* **Asialistan hyväksyminen kokouksen työjärjestykseksi**Hyväksyttiin asialista kokouksen työjärjestykseksi

1. **Yhtiön edustajan ajankohtaiset asiat**

Isännöitsijä Karhu kertoi vuoden 2026 talousarviosta sekä henkilöstö vaihdoksista koskien isännöintiosastoa. Keskusteltiin myös tulevasta vuokrasopimuksien uudistamisesta, joka ajankohtainen kohteessa vasta keväällä 2026.

1. **Kohteen talouden ja hallinnon valvojan raportti vuodelle 2024**

Kohteen talouden ja hallinnon valvoja Timo Tietäväinen oli tehnyt yhden tarkastuksen vuoden 2025 aikana, koskien viherpalvelun laskutusta. Tarkastuksessa ei tullut esille mitään huomautettavaa.

1. **Selvitys vuoden 2024 määrärahan käytöstä ja asukastoiminnasta**

Asukastoimikunnan puheenjohtaja esitteli vuoden 2024 määräraha selvityksen sekä kuitit ostoista. Kohteen vuotuinen määräraha on 1100,00 €. Määrärahalla oli tehty hankintoja kerhohuoneelle (kahvinkeitin, kahvikupit) 150,00 €, kevät ja syystalkoisiin käytetty 250,00 €, kesäkukat + mullat 300,00 €, vappujuhla, itsenäisyyspäivä kahvit sekä joulukahvit asukkaille 350,00 €, muut hankinnat 50,00 €.

1. **Asukastoimikunta**

* **Päätetään asukastoimikunnan toimikauden pituudesta ja jäsenmäärästä**   
  (suositus 2 kalenterivuotta, vuosipalkkio maksetaan puheenjohtajalle / luottamushenkilölle ja kahdelle jäsenelle)

Päätetään asukastoimikunnan toimikauden pituudeksi 2 kalenterivuotta ja jäsenmääräksi viisi jäsentä (5), kolme (3) varsinaista jäsentä ja kaksi (2) varajäsentä

* **Valitsee kohteen asukkaista puheenjohtajan kaudelle 1.1.26-31.12.2027**

Asukastoimikunnan puheenjohtajaksi valittiin yksimielisesti Pekka Ponteva. Muita ehdokkaita ei ollut.

* **Valitsee kohteen asukkaista kaksi (2) palkkiollista jäsentä kaudelle 1.1.2026-31.12.2027**

Asukastoimikunnan palkkiollisiksi jäseniksi valittiin yksi mielisesti Asta Ahkera ja Topi Toivokas.

* **Valitsee kohteen asukkaista muut jäsenet ja varajäsenet sijajärjestyksessä kaudelle 1.1.2026-31.12.2027. Vaihtoehtoisesti voidaan valita luottamushenkilö ja tälle varahenkilö**

Asukastoimikunnan varajäseniksi valittiin yksimielisesti Touko Tammi 1. varajäsen ja Liisa Luoto 2. varajäsen.

* **Valitsee valvojan seuraamaan ja tarkastamaan oman vuokranmääritysyksikön talojen talouden ja hallinnon hoitoa kaudelle 1.1.2026-31.12.2027**

Kohteen talouden ja hallinnon valvojaksi valittiin Timo Tietäväinen. Muita ehdokkaita ei ollut.

* **Valitsee oman vuokranmääritysyksikön taloturvallisuushenkilön ja hänelle varahenkilön, sekä väestönsuojien hoitajat ja heille varahenkilöt**

Taloturvallisuus henkilöksi valittiin Touko Tammi ja vara turvallisuushenkilöksi Asta Ahkera. Ei ollut halukkaita väestönsuoja hoitajiksi.

* **Päätetään seuraavan kalenterivuoden määrärahan käytöstä tai vaihtoehtoisesti valtuutetaan asukastoimikunnan päättämään määrärahan käytöstä**Käytiin läpi asukastoimikunnan esitys talousarviosta/ toimintasuunnitelmasta vuodelle 2026. Valtuutettiin uusi asukastoimikunta päättämään vuoden 2026 määrärahan käytöstä. Asukastoimikunnalle saa välittää toiveita tapahtumista vuodelle 2026.

1. **Esitykset asukasneuvottelukunnalle / aluetoimikunnalle**

* **Esitämme asukasneuvottelukunnalle Hekan vaalikelpoisista asukkaista kaksi (2) ehdokasta Hekan hallituksen varsinaisiksi jäseniksi, joista toisen tulee olla mies ja toisen nainen**

Esitetään asukasneuvottelukunnalle Hekan hallituksen jäseniksi Tiina Tuppurainen ja Aulis Mörkö.

* **Esittää asukasneuvottelukunnalle ehdokkaan Hekan talouden ja hallinnon valvojaksi**

Esitämme asukasneuvottelukunnalle Hekan talouden ja hallinnon valvojaksi Mikko Mallikas.

* **Esittää asukasneuvottelukunnalle 1–5 ehdokasta Heka-yten jäseneksi**

Esitämme asukasneuvottelukunnalle Heka Yten jäseneksi Pasi Peloton ja Maire Manteli.

* **Esittää aluetoimikunnalle ehdokkaan alueen talouden ja hallinnon valvojaksi**Esitämme aluetoimikunnalle Kontulan alueen talouden ja hallinnon valvojaksi Pia Pirteä.

1. **Muut esille tulevat asiat**

Keskusteltiin yleisellä tasolla kohteen asioista. Vikoja ilmetessä tulee kaikkien asukkaiden tehdä vikailmoitus asukassivujen kautta.

1. **Kokouksen päättäminen**

Kokouksen puheenjohtaja Pekka Ponteva päätti kokouksen klo 19.30.

Pekka Ponteva Saara Karhu

puheenjohtaja sihteeri

Pöytäkirjan ovat tarkastaneet ja kokouksen kulun mukaiseksi todenneet

Sirkka Siviä Sami Samuli

pöytäkirjantarkastaja pöytäkirjantarkastaja